stanford-oval/wikipedia huggingface dataset:
Kaba (1945)
Valmistus

Alus tilattiin vuoden 1944 hankinnoissa Fujinagatan telakalta, missä köli laskettiin 15. lokakuuta 1944. Se laskettiin vesille 27. helmikuuta 1945 ja otettiin palvelukseen 29. toukokuuta.
Palvelus

Alus poistettiin alusluettelosta 5. lokakuuta 1945. Se aloitti 1. joulukuuta kotiutettujen sotilaiden kuljetukset Japaniin. Alus luovutettiin 4. elokuuta 1947 sotakorvauksena Yhdysvalloille, joka romutti sen 1947-1948.
Kari Hämäläinen

Kari Hämäläinen (s. 28. huhtikuuta 1967) on suomalainen taloustieteilijä. Hän toimii johtavana tutkijana Valtion taloudellisessa tutkimuskeskuksessa (VATT). Aiemmin Hämäläinen on työskennellyt muun muassa Palkansaajien tutkimuslaitoksessa, taloustieteen vt. professorina Helsingin kauppakorkeakoulussa, valtioneuvoston kansliassa, Elinkeinoelämän tutkimuslaitoksessa, Jyväskylän yliopistossa sekä VATT:ssa johtavana ekonomistina ja tutkimusjohtajana. Hämäläinen on erikoistunut työmarkkinoiden ja työvoimapolitiikan kysymyksiin. Hän on Jyväskylän yliopiston dosentti.
Hämäläinen on koulutukseltaan taloustieteen tohtori. Hän väitteli tohtoriksi Warwickin yliopistosta vuonna 1999 otsikolla "The employment and unemployment effects of Finnish active labour market programmes".
Kandia Kouyaté

Kandia Kouyaté vuonna 2016.
Kandia Kouyaté (s. 1958) on malilainen laulaja. Hän on kotoisin Kitan kaupungista, Länsi-Malista. Kouyaté aloitti uransa 1980-luvun alkupuolella. Hänen esikoisalbuminsa oli vuonna 1999 ilmestynyt Kita kan.
Diskografia

Kita kan (1999)
Biriko (2002)
Renaissance (2015)
Kandy

| Kandy |
| --- | --- |
 Kandy
 Koordinaatit: 7°17′47″N, 80°38′6″E 
Valtio:  Sri Lanka
Provinssi:  Keskinen provinssi
Infobox OKVirheellinen NIMI-arvo: 
Pyhän hampaan temppeli
Kandyn kukkuloita
Pyhän hampaan temppelin Buddhakokoelma. Keskimmäinen iso Buddha kultaa.
Kandy on lähes keskellä Sri Lankaa sijaitseva kaupunki. Aikoinaan Kandy oli myös Sri Lankan pääkaupunki. Kandyssä sijaitsee muun muassa kuuluisa Pyhän hampaan temppeli, jossa tarun mukaan säilytetään Buddhan kulmahammasta. Temppeli on tärkeä pyhiinvaelluskohde buddhalaisille.[lähde? ]
Vuoden 2012 väestönlaskennan mukaan Kandyssa on 98 828 asukasta.
Aiheesta muualla

Kuvia tai muita tiedostoja aiheesta Kandy Wikimedia Commonsissa
Kaitinano Mwemweata

Kaitinano Mwemeata (s. 22. heinäkuuta 1984 Butaritari)

on kiribatilainen yleisurheilija, joka on edustanut maataan useissa arvokisoissa eri lajeissa. Hänen päämatkansa on naisten 100 metrin juoksu. Ateenan kesäolympialaisissa 2004 hän oli ensimmäinen kiribatilainen, joka esiintyi olympialaisissa. Tulos 13,07 naisten 100 metrillä on hänen ennätyksensä ja se oli kisojen yhdeksänneksi hitain aika.

Hän ei ole koskaan rikkonut kansainvälisten yleisurheilukilpailujen karsintarajoja, mutta on päässyt mukaan maansa parhaana naisurheilijana.
Yleisurheilun maailmanmestaruuskisoihin Mwemeata on osallistunut kahdesti. Edmontonissa 2001 hän juoksi 200 metriä ennätysaikaansa 28,76. Tämä tulos oli kisojen hitain.

Helsingissä 2005 hänen aikansa 100 metrillä oli 13,80, mikä oli toiseksi hitain aika.
Helsingissä oli Mwemeatan mukaan niin kylmä, että ”lämmittelyn jälkeen tuntui, että lihakset olivat vain rasittuneita mutta eivät yhtään lämpimiä.”

Osakan maailmanmestaruuskilpailuihin 2007 hänen oli tarkoitus osallistua, jos saisi töistä vapaata.
 Radalla häntä ei kuitenkaan tuolloin nähty, vaan Kiribatia edusti 100 metrillä Lilly Pine (aika 13,86).
Mikronesian mestaruuskilpailuissa Mwemeata on voittanut pituushypyssä kultaa vuonna 2003 tuloksella 450.
Vuoden 2006 Kiribatin mestaruuskilpailuissa Mwemweata voitti kultaa pituushypyssä (459), 100 metrillä (14,0), 200 metrillä (28,8), 400 metrillä (1.09,60) ja kolmiloikassa (903) sekä hopeaa korkeudessa (130) ja pronssia kuulantyönnössä (820).

Hänellä on hallussaan maansa ennätykset 100 metrillä (13,07), 200 metrillä (28,76) ja 400 metrillä (1.08,7).
Aiheesta muualla

Kiribatin Ateenan urheilijoiden haastattelu USA Today -lehdessä
KV34

| KV34 |
| --- | --- |

Sijainti
Korkeus merenpinnasta:  207,2 m
Mitat
Korkein kohta:  4,86 m
Kapein kohta:  1,08 m
Levein kohta:  8,52 m
Kokonaispituus:  76,11 m
Pinta-ala yhteensä:  310,92 m2
Tilavuus yhteensä:  792,71 m3
Muita tietoja
Omistaja:  kuningas
Sisäänkäynnin tyyppi:  portaat
Akseli:  taitettu
Koristelu:  maalaukset
KV34
KV34 on Thutmosis III:n hauta Kuninkaiden laaksossa. Hauta ajoittuu Uuden valtakunnan 18. dynastian aikaan, mutta sitä on käytetty lisäksi myöhäiskaudella.
Haudasta on löydetty muun muassa muumioita, eläinten jäännöksiä, tulentekovälineitä, amuletteja, veistoksia, hautakalusteita ja astioita. Vuonna 1994 tulvavesi valui haudan kaivon pohjalle, jossa se imeytyi hiekkaan ja lisäsi haudan kosteutta.
Tutkimuksen historia

Tarkastaja Hosni (1898): löytö
Victor Loret (1898): kaivaukset
Georges Daressy (1898–1899): kaivaukset
Paul Bucher (1932): valokuvaus
Aiheesta muualla

Kuvia tai muita tiedostoja aiheesta KV34 Wikimedia Commonsissa
Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF
Julia Agrippina

Agrippinan rintakuva, Varsovan kansallismuseo
Julia Agrippina (15–59, myös Agrippina nuorempi tai Agrippina Minor) oli kenraali Germanicuksen tytär ja keisari Caligulan sisar sekä Rooman keisari Neron äiti.
Nuoruus

Agrippina syntyi Kölnissä vuonna 15 vaikutusvaltaiseen roomalaiseen sukuun. Hänen isoisoisänsä oli Rooman ensimmäinen keisari Augustus. Hänen isänsä oli suosittu ja kunnioitettu Rooman valtakunnan kenraali Germanicus ja äitinsä Agrippina vanhempi. Agrippinalla oli viisi sisarusta, joista nuorimmaisesta pojasta oli tuleva keisari Caligula. Agrippinan ollessa neljän vanha hänen isänsä kuoli - mahdollisesti keisari Tiberiuksen myrkyttämänä.
Avioliitot

Agrippina meni naimisiin Gnaeus Domitius Ahenobarbuksen kanssa vuonna 28 ja Nero syntyi tästä liitosta vuonna 37. Vuonna 39 paljastui kaksi vuotta aiemmin valtaan nousseen Caligulan vastainen salaliitto, johon oli sekaantunut niin Agrippina kuin hänen rakastajansa Marcus Aemilius Lepiduskin. Caligula teloitutti Leipiduksen mutta sisarensa hengen hän säästi. Hänet lähetettiin maanpakoon Ponzan saarelle. Siellä ollessaan – vuonna 40 – hänen miehensä kuoli sairauteen. Seuraavana vuonna murhattiin Caligula ja Claudiuksesta tuli uusi keisari. Hänen noustuaan valtaan Agrippina sai palata Roomaan ja hän meni naimisiin Asian provinssin käskynhaltija Gaius Passienus Crispuksen kanssa vuonna 45. Crispus kuitenkin kuoli jo kahden vuoden kuluttua - mahdollisesti Agrippinan myrkyttämänä.
Vuonna 48 Claudius teloitutti vaimonsa Messalinan ja tämän rakastajan heidän osallisuudesta keisarin vastaiseen salaliittoon. Jo seuraavana vuonna Agrippina meni naimisiin Claudiuksen kanssa. Claudiuksen valintaan vaikuttivat todennäköisesti Agrippinan sukutausta ja vaikutusvaltaisen pretoriaanikaartin hänelle osoittama luottamus. Seuraavien vuosien aikana Agrippina osallistui aktiivisesti valtion asioiden hoitoon. Hän raivasi armotta tieltään kaikki, joiden katsoi häiritsevän pyrkimyksiään. Nero saavutti 13 vuoden täysi-ikäisyyden vuonna 51. Claudiuksen poika Britannicus saavuttaisi saman neljän vuoden kuluttua. Varmistaakseen poikansa pääsyn valtaan Agrippinan oli toimittava ennen tätä. Vuonna 54 Agrippina tarjoili miehelleen hänen lempiruokaansa, sieniä. Ruokaan sekoitettu myrkky tappoi Claudiuksen 13. lokakuuta 54.
Valtataistelu

Agrippinan juonittelujen avulla pretoriaanikaarti tervehti Neroa uutena keisarina. Vangituttamalla ja murhauttamalla vielä muutaman tärkeän henkilön Agrippina varmisti poikansa valinnan keisariksi. Aluksi äiti ja poika toimivat tiiviissä yhteistyössä; Nero julkisena päätöstentekijänä ja Agrippina niiden taustalla. Agrippinan pohjaton vallanhimo ja jatkuva sekaantuminen valtakunnan asioiden hoitoon alkoivat kuitenkin pian kiristää äidin ja pojan välejä. Jo muutaman kuukauden kuluttua he olivat riidoissa keskenään.
Agrippina oli aikanaan taivutellut keisari Claudiuksen adoptoimaan Neron. Nyt hän käytti pretoriaanikaartia kiristyskeinona, uhkaamalla huudatuttaa Claudiuksen biologisen pojan Britannicuksen keisariksi. Hänestä ei kuitenkaan ollut harmia enää helmikuun 55 jälkeen. Hän kuoli tuolloin myrkytykseen. Tekijänä oli joko Agrippina tai Nero.
Kuolema

Vuonna 59 Nero päätti hankkiutua eroon äidistään. Koska Britannicuksen kuolemasta huhuttiin yhä, murhatavaksi valikoitui veneonnettomuus. Agrippinaa kuljettaneen veneen katto sortui hänen päälleen. Agrippina loukkaantui ja putosi veteen, muttei kuollut. Hän pelastautui rantaan uimalla, jolloin Nero lähetti sotilaansa viimeistelemään tehtävänsä miekoin. Kun Agrippina näki miekat, hänen kerrotaan huutaneen: "Iske kohtuun, joka antoi elämän Nerolle!"
Aiheesta muualla

Julia Agrippina Encyclopædia Britannic. Viitattu 12.10.2018.
Gill, N.S.: Agrippina, the Empress Who Scandalized Rome ThoughtCo.  12.8.2018. Viitattu 12.10.2018.
Southon, Emma : Agrippina the Younger: Unofficial First Empress of the Roman Empire  Ancient History et cetera .  15.11.2016. Viitattu 12.10.2018.
Muscato, Christopher : Agrippina the Younger: Facts & History  Study.com .   . Viitattu 12.10.2018.
Neron ja Agrippinan profiilikuvat kultakolikossa. Kuvan on katsottu symbolisovan tasa-arvoista hallitsemista.
Kalajokilaakso

Kalajokilaakso voi tarkoittaa:
Kalajokilaakso, alue Suomessa
Kalajokilaakso, suomalainen sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kalajokilaakso”, voi hakea sivunnimihaulla, laajalla sivunnimihaulla tai tekstihaulla.
Jänis (albumi)

| Jänis Juliet Jonesin sydän |
| --- | --- | --- |

Studioalbumin tiedot
 Äänitetty : elokuu 1988 JJ-Studio, Tampere
 Julkaistu: lokakuu 1988
 Tuottaja(t): Juliet Jonesin Sydän Juuso Nordlund
 Tyylilaji: rock
 Kesto: 41.42
 Levy-yhtiö: Poko Rekords
Juliet Jonesin Sydämen muut julkaisut
| Bleeding 1987 | Jänis 1988 | Liisasta Liisaan 1989 |
Jänis on Juliet Jonesin sydän -yhtyeen albumi vuodelta 1988. Levy on yhtyeen eniten myyty.
Kappaleet

Kaikki kappaleet säv. ja san. Eero Hyyppä, sov. Juliet Jonesin sydän, ellei muuta mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Näköispatsas | 0.19 |  |  |  |  |  |  |  |
| 2. | Käymme yhdessä ain (san. Eero Hyyppä ja Pertti Reponen, sov. Juliet Jonesin sydän ja Jyrki Niemi)  | 3.25 |  |  |  |  |  |  |  |
| 3. | Kummajainen | 3.00 |  |  |  |  |  |  |  |
| 4. | Neljä miestä | 3.57 |  |  |  |  |  |  |  |
| 5. | Miksi naiset aina rakastuvat renttuihin | 4.23 |  |  |  |  |  |  |  |
| 6. | Tonava | 1.24 |  |  |  |  |  |  |  |
| 7. | Aamuyöllä (säv., san. ja sov. Sami Pirkola)  | 1.46 |  |  |  |  |  |  |  |
| 8. | Kissat | 2.39 |  |  |  |  |  |  |  |
| 9. | Kirkossa (säv. ja sov. Eero Hyyppä ja Eero Pekkonen)  | 1.27 |  |  |  |  |  |  |  |
| 10. | Opi Raamattua (sov. Juliet Jonesin sydän ja Jyrki Niemi)  | 0.58 |  |  |  |  |  |  |  |
| 11. | Klimenko | 2.52 |  |  |  |  |  |  |  |
| 12. | Sha la la laa (haluan sua) | 3.21 |  |  |  |  |  |  |  |
| 13. | Menin hukkaan (sov. Juliet Jonesin sydän ja Jyrki Niemi)  | 3.43 |  |  |  |  |  |  |  |
| 14. | Nouse jo | 2.46 |  |  |  |  |  |  |  |
| 15. | Klimenko II | 0.33 |  |  |  |  |  |  |  |
| 16. | Pelastusarmeija | 1.56 |  |  |  |  |  |  |  |
| 17. | Muistot (sov. Juliet Jonesin sydän ja Jyrki Niemi)  | 2.46 |  |  |  |  |  |  |  |
Kokoonpano

Kari ”Dustin” Heiskari – basso
Jussi Parkkonen – rummut
Sami Pirkola – kitara, huuliharppu, kellopeli, laulu
Kari Hyvärinen – kitara, laulu
Eero Hyyppä – urut, laulu
Kokoonpano > Vierailevat muusikot

Safka – hammond-urut, flyygeli
Jyrki Niemi – pasuuna, jouset
Nalle Lehtonen – trumpetti
Vesa Hyrskykari – saksofoni
Veli-Pekka Niemi – trumpetti
Juuso Nordlund – nauhaton basso (kappale 5)
Kokoonpano > Tuotanto

Juuso Nordlund – tuottaja, miksaaja
Kari Hyvärinen – miksaaja
Kari Lahtinen – kannet
Jonathan Toews

| Jonathan Toews |
| --- | --- |

Henkilötiedot
Syntynyt: 29. huhtikuuta 1988 (ikä 36) Winnipeg, Manitoba, Kanada
Kansalaisuus:   Kanada
Jääkiekkoilija
Lempinimi:  Tazer, JT, Johnny, Captain Serious, Captain MVP
Pelipaikka:  keskushyökkääjä
Maila:  vasen
Pituus:  188 cm
Paino:  91 kg
Pelinumero:  19
Pelaajaura
Pääsarjaura:  2007–
Aik. seurat:  Pohjois-Dakotan yliopisto (NCAA) Chicago Blackhawks (NHL)
NHL-varaus:  3. varaus, 2006 Chicago Blackhawks
| Stanley Cup  |
| --- | --- | --- |
|  | Chicago Blackhawks | 2010  |
|  | Chicago Blackhawks | 2013  |
|  | Chicago Blackhawks | 2015  |
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
|  Kultaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Venäjä 2007 | jääkiekko |  |
|  Hopeaa | Kanada 2008 | jääkiekko |  |
| Maailmancup  | Maailmancup  | Maailmancup  |  |
|  Kultaa | World Cup 2016 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Ruotsi 2007 | jääkiekko |  |
|  Kultaa | Kanada 2006 | jääkiekko |  |
Jonathan Bryan Toews (s. 29. huhtikuuta 1988 Winnipeg, Manitoba, Kanada) on kanadalainen jääkiekkoilija, pelipaikaltaan keskushyökkääjä. Hän on pelannut kaikki 16 NHL-kauttaan Chicago Blackhawksissa, jonka kapteeni hän oli vuosina 2008–2023. Toews voitti Stanley Cupin kolme kertaa vuosina 2010, 2013 ja 2015. Lisäksi hän on voittanut Kanadan maajoukkueessa kaksi olympiakultaa, maailmanmestaruuden ja maailmancupin.
Elämä ja ura > Lapsuus ennen ammattilaisuraa

Toews on taustaltaan kanadanranskalainen. Hän varttui Winnipegin lähistöllä. Toewsin vanhemmat suhtautuivat fanaattisesti jääkiekkoa kohtaan, ja isä Bryan jäädytti pojilleen pelikentän kodin takapihalle. Toews ihaili nuorempana Guy Lafleuria, koska perheen äiti Andree Gilbert on kotoisin ranskankielisestä Quebecistä. Jonathan Toews oli lukenut, että Lafleur heräsi nuorena kolmelta aamuyöllä harjoittelemaan. Esimerkin innoittamana näin päätti tehdä myös vasta 11-vuotias Toews.
»Eräänä yönä kuulin hänen hiipivän ulos terassin oven kautta. Hetken päästä alkoivat luistelun ja laukausten äänet kuulumaan yössä. Annoin Jonathanin harjoitella hetken, ennen kuin komensin hänet sisään. Pelkäsin susien hyökkäävän hänen kimppuun.» 
(Andree Gilbert halifaxilaiselle Mail Star -lehdelle)
Andree Gilbertin mukaan Toews tiesi jo lapsesta asti, mitä elämältään haluaa.
»Toisella luokalla Jonathan kirjoitti aineen, jossa hän sanoi tulevansa ammattikiekkoilijaksi. Hän kirjoitti, että muistakaa nimeni, pelaan jonain päivänä NHL:ssä.» 
(Andree Gilbert totesi lehden haastattelussa)
Elämä ja ura > Yliopisto- ja ammattilaisura

Jonathan Toewsin tulokaskausi 2005–2006 Pohjois-Dakotan yliopistojoukkueessa riitti vakuuttamaan Chicago Blackhawksin valmennusjohdon hänen kyvyistään. Blackhawks varasi Toewsin vuoden 2006 varaustilaisuudessa ensimmäisellä kierroksella. Toews kiekkoili vielä kauden 2006–2007 North Dakotassa, kunnes hän maaliskuun 16. päivä 2007 allekirjoitti kolme vuotta kattavan tulokassopimuksen Blackhawksin kanssa. Toews oli ehdolla vuonna 2008 Calder Memorial Memorial Trophyyn, jonka sai vuoden paras tulokas, mutta samassa joukkueessa pelaava Patrick Kane voitti sen. Toews ja Kane taistelivat koko kauden johtoasemasta pisteissä, kunnes Toews loukkaantui.
18. heinäkuuta 2008 Toews nimettiin menestyksekkään tulokaskautensa päätteeksi Blackhawksin kapteeniksi.
Toews teki ensimmäisen hattutemppunsa 27. helmikuuta 2009 pelatessaan Pittsburgh Penguisia vastaan. Kauden 2009–2010 pudotuspeleissä Toews voitti ensimmäisen Stanley Cupinsa ja hänet palkittiin Conn Smythe Trophylla, joka annetaan pudotuspelien parhaalle pelaajalle.
21. kesäkuuta 2010 Toews valittiin NHL 11 -pelin kanteen. Ensimmäistä kertaa EA Sportsin historiassa kaksi saman joukkueen jäsentä on kannessa peräkkäisinä vuosina, sillä Patrick Kane oli NHL 10 -pelin kannessa.
Vuonna 2011 Toews pelasi NHL All-Star Gamessa, samoin vuonna 2015 mutta kapteenina.
Toews teki uransa toisen hattutempun 29. lokakuuta 2013 pelatessaan Ottawa Senatorsia vastaan.
Kaudella 2012–2013 Toews auttoi Blackhawksia voittamaan Presidents' Trophyn. Toews voitti myös uransa toisen Stanley Cupin Chicago Blackhawksin kapteenina. Henkilökohtaisista palkinnoista hän voitti Frank J. Selke Trophyn, joka annetaan NHL:n runkosarjan parhaalle puolustavalle hyökkääjälle ja hänet nimettiin NHL:n tähdistökentälliseen.
9. heinäkuuta 2014 Blackhawks ilmoitti, että Toews ja Patrick Kane ovat allekirjoittaneet 8 vuoden jatkosopimukset, joiden arvo on 84 miljoonaa dollaria.
Toews voitti kolmannen Stanley Cupinsa Blackhawksin kapteenina ja sai Mark Messier Leadership Awardin. Electronic Arts valitsi Toewsin NHL 16 -pelin kanteen.
Toews edusti Kanadaa vuoden 2007 maailmanmestaruuskisoissa ja vuoden 2010 talviolympialaisissa, joissa maa voitti kultaa. Hän kuuluu siis Kolmen kullan klubiin. Lisäksi Toewsilla on kaksi nuorten maailmanmestaruutta.
Muuta

Toewsin vanhemmat ovat Bryan Toews ja Andree Gilbert. Hänellä on veli David Toews, joka pelaa ECHL-liigassa Reading Royalsissa. Toews seurustelee Lindsey Vecchionen kanssa. Toews ei ole sukua Colorado Avalanchea edustavalle Devon Toewsille.
Toewsin kotiprovinssissa Manitobassa on järvi nimeltään Toews Lake, joka on nimetty hänen mukaan vuonna 2010, kun hän voitti Stanley Cupin.
Saavutukset

Stanley Cup (2010, 2013, 2015)
Conn Smythe Trophy (2010)
Frank J. Selke Trophy (2013)
Olympiakulta (2010, 2014)
Aiheesta muualla

Kuvia tai muita tiedostoja aiheesta Jonathan Toews Wikimedia Commonsissa
| 0 | 1 | 2 |
| --- | --- | --- |
| Edeltäjä: Jevgeni Malkin | Conn Smythe Trophyn voittaja 2010 | Seuraaja: Tim Thomas |
| 0 | 1 | 2 |
| --- | --- | --- |
| Edeltäjä: Patrice Bergeron | Frank J. Selke Trophyn voittaja 2013 | Seuraaja: Patrice Bergeron |
| 0 | 1 | 2 |
| --- | --- | --- |
| Edeltäjä: Dustin Brown | Mark Messier Leadership Awardin voittaja 2015 | Seuraaja: Shea Weber |
Kalevi Pollari

Kalevi Pollari (s. 15. tammikuuta 1958) on suomalainen radiotoimittaja.
Pollarilla oli oma paikkansa Radio Suomen Yöradiossa, jossa hän kunkin vuorokauden varhaisilla alkutunneilla kertoi jonkin tietyn kyseiseen päivään liittyvän tarinan, jonka jälkeen kuultiin enemmän tai vähemmän läheisesti asiaan liittyvä musiikkikappale otsikolla Nuotin vieressä. Pollari toimitti lisäksi Radio Suomessa musiikkiohjelmia kuten Jokaniemen sävelradio, Iskelmäradio, Kersantti Pippuri, Rockradio, Nyrokradio, Nuotin vieressä, Suomi soi ja Kadonneen levyn metsästäjät sekä Yle Radio 1:n ohjelmaa Muistojen bulevardi.
Pollari antoi monien vuosien ajan vakioveikkausvihjeitä lauantaiaamupäivisin Yle TV2 -kanavan Peliuutisissa.
Hän jäi eläkkeelle Yleisradiosta alkuvuonna 2023.
Kakslammin luonnonsuojelualue

| --- | --- |
Sijainti:  Ryttylä, Hausjärvi Suomi
Pinta-ala:  0,3 km2 
| --- | --- |
Perustettu:  2017
Hallinto:  Vuokon Luonnonsuojelusäätiö
muokkaa - muokkaa wikitekstiä - muokkaa Wikidataa
Kakslammin luonnonsuojelualue on Hausjärvellä, Ryttylän taajaman lounaispuolella sijaitseva luonnonsuojelualue. Alueella sijaitsee luontopolku sekä frisbeegolfrata. Lähistöllä sijaitsee myös Ykslammi.
Alue oli vuoteen 2017 asti Rudus Oy:n omistama 32 hehtaarin kokoinen entinen soranottoalue, joka sittemmin siirtyi elokuussa 2017 Vuokon Luonnonsuojelusäätiön omistukseen. Säätiön toimesta tämä entinen soranottoalue suojeltiin ELY-keskuksen päätöksellä syyskuussa 2017 arvokkaana paahdeympäristönä.
Säätiön tavoitteena on hoitaa soranottoaluetta erilaisin toiminpitein, jotta maanpinta pysyisi riittävän avoimena paahdealueen lajien säilymisen turvaamiseksi. Toimenpiteisiin kuuluu lupiinien leviämisen estäminen sekä mäntytaimikon harventaminen. Hanke sai vuonna 2018 EU Leader-rahoitusta, jonka avulla alueelle on tehty kattava kehittämissuunnitelma sekä aloitettu luontohoitotoimet. Lisäksi alueen uhanalaisia hyönteisiä kartoitetaan. Loppusyksystä 2018 alueelle perustettiin ekosysteemihotelli, johon siirrettiin harvinaisia kasveja ja hyönteisiä Hyvinkäältä. Ympäristökeskus siirsi alueelle ketonukkeja ja ketomarunoita.
Kakslammin luonnonsuojelualueelle valmistui kesäkuussa 2020 luontopolku, joka kertoo opastauluin kulkijalle paahdealueiden merkityksestä, hyönteisistä sekä niiden ravintokasveista. Opastauluissa kerrotaan myös keinoista alueen tilanteen parantamiseksi sekä monimuotoisuuden turvaamiseksi ja kehittämiseksi.
Kaitavidat

| Kaitavidat |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Alismatales
Heimo::  Vitakasvit
Suku::  Kaitavidat Stuckenia  Börner
Katso myös
   Kaitavidat Commonsissa 
Infobox OKNimi-testi OK: 
Kaitavidat (Stuckenia) on vitakasveihin kuuluva kasvisuku. Sukuun kuuluu seitsemän lajia vesikasveja. Kaitavidat ovat läheistä sukua lapavidoille (Potamogeton), johon lajit on alun perin kuvattu.
Kaitavitalajeja

Suomessa esiintyy kolme kaitavitaa, jotka risteytyvät keskenään. Ne esiintyvät Itämeren murtovedessä ja harvinaisena sisävesissä.
Lajeja:
merivita (Stuckenia filiformis, syn. Potamogeton filiformis)
hapsivita (Stuckenia pectinata, syn. Potamogeton pectinatus)
tuppivita (Stuckenia vaginata, syn. Potamogeton vaginatus)
Risteymälajeja:
pohjanlahdenvita (Stuckenia × bottnica, syn. Potamogeton × bottnicus) (hapsivita × tuppivita)
huiskavita (Stuckenia × fennica, syn. Potamogeton × fennicus) (merivita × tuppivita)
lankavita (Stuckenia × suecica, syn. Potamogeton × suecicus) (merivita × hapsivita)
Suvun muut lajit ovat: Stuckenia amblyophylla, Stuckenia macrocarpa, Stuckenia pamirica ja Stuckenia striata.
KV39

| KV39 |
| --- | --- |
 KV39 rakenne.
Sijainti
Korkeus merenpinnasta:  249,42 m
Mitat
Korkein kohta:  4,94 m
Kapein kohta:  1,12 m
Levein kohta:  3,92 m
Kokonaispituus:  104,34 m
Pinta-ala yhteensä:  210,05 m2
Tilavuus yhteensä:  475,82 m3
Muita tietoja
Omistaja:  ei tietoa
Sisäänkäynnin tyyppi:  portaat
Akseli:  taitettu
Koristelu:  ei koristelua
KV39 on tunnistamattoman henkilön, mahdollisesti Amenhotep I:n, hauta Kuninkaiden laaksossa. Hauta on ajoitettu arkkitehtuurisen tyylin perusteella Uuden valtakunnan 18. dynastian aikaiseksi.
Haudan yläosat on kaivettu huonolaatuiseen kiveen, eikä niiden alkuperäisistä seinäpinnoista ole paljon jäljellä. Alemmat osat ovat paremmassa kunnossa, vaikka niiden seinärakenteet ovat paikoin vahingoittuneet. Vuoden 1994 tulva täytti haudan osittain kiviromulla. Haudasta on löydetty muun muassa vaatteita, ruokatarvikkeita, muumioita ja niiden kääreitä, koruja, uskonnollisia välineitä, hautakalusteita, astioita ja papyryksia.
Tutkimuksen historia

Boutros Andraos ja C. Macarios (1900): löytäminen ja ensimmäiset kaivaukset
Howard Carter (1916): vierailu
John Rose (1989, 1991–1994): kaivaukset
Ian Buckley (2001–): kaivaukset ja kartoittaminen
Aiheesta muualla

Kuvia tai muita tiedostoja aiheesta KV39 Wikimedia Commonsissa
Kuninkaiden laakson haudat
KV1 · KV2 · KV3 · KV4 · KV5 · KV6 · KV7 · KV8 · KV9 · KV10 · KV11 · KV12 · KV13 · KV14 · KV15 · KV16 · KV17 · KV18 · KV19 · KV20 · KV21 · KV22 · KV23 · KV24 · KV25 · KV26 · KV27 · KV28 · KV29 · KV30 · KV31 · KV32 · KV33 · KV34 · KV35 · KV36 · KV37 · KV38 · KV39 · KV40 · KV41 · KV42 · KV43 · KV44 · KV45 · KV46 · KV47 · KV48 · KV49 · KV50 · KV51 · KV52 · KV53 · KV54 · KV55 · KV56 · KV57 · KV58 · KV59 · KV60 · KV61 · KV62 · KV63 · KV64 · KV65 · KVA · KVF